नवोदित निर्देशिका दिव्या खोसला कुमार कहती हैं कि उनके पति भूषण कुमार बुद्धिमान और सख्त फिल्म निर्माता हैं। दिव्या इस समय अपनी आने वाली पहली फिल्म 'यारियां' के प्रचार में व्यस्त हैं। दिव्या ने आईएएनएस से कहा, "भूषण बुद्धिमान फिल्म निर्माता हैं। उन्होंने मुझे सिर्फ इसलिए फिल्म बनाने की इजाजत नहीं दी कि मैं उनकी पत्नी हूं। मैंने शादी के आठ साल बाद फिल्म बनाई है। यदि सब कुछ इतना ही आसान होता तो मैं शादी के दूसरे, तीसरे साल ही फिल्म बना चुकी होती।"